Pate Mustajärvi

Pauli Antero ”Pate” Mustajärvi (12. heinäkuuta 1956 Tampere – 26. joulukuuta 2025 Tampere) oli suomalainen muusikko ja rockyhtye Popedan alkuperäinen laulaja. Hän sanoitti valtaosan Popedan kappaleista. Mustajärvi julkaisi myös 13 sooloalbumia.

Mustajärvi oli suomirockin keskeisiä hahmoja ja hänet tunnettiin karismaattisena esiintyjänä. Mustajärvi ja Popeda olivat manserockin eli tamperelaisen rockin suuria nimiä yhdessä Juice Leskisen ja Eppu Normaalin kanssa.

Uransa aikana Mustajärvi myös näytteli teatterissa, esiintyi elokuvassa ja teki kymmeniä vierailuja muiden artistien levyille. Mustajärvi lähti Popedasta vuonna 2023 Tampereen stadionilla järjestetyn jäähyväiskonsertin jälkeen. Urallaan Mustajärvi sai muun muassa Iskelmä-Finlandian, Tampereen palkinnon ja Soundi-palkinnon.

 Ura 

 Musiikkiura 

 Popeda 

pienois|Popedan levynjulkistamistilaisuus vuonna 1994.
Pauli Mustajärvi syntyi ikurilaisen työläisperheen kuudenneksi lapseksi. Ammattikoulun jälkeen hän päätyi työskentelemään hitsaajaksi Lokomon konepajalle. Hän kiinnostui musiikin tekemisestä jo nuorena ja perusti vuonna 1977 Popeda-nimisen yhtyeen. Mustajärvi lopetti hitsaajan työt vuonna 1982 ja keskittyi täysipäiväisesti muusikon työhön. Mustajärvi toimi Popedan laulusolistina vuoteen 2023, jolloin erosi yhtyeestä. Erotessaan hän oli yhtyeen viimeinen alkuperäisjäsen.

Muita Mustajärven nuoruuden yhtyeitä ennen Popedaa olivat ainakin Cream Boys, HC-14, Mahatma Chane Jewes, Mikael Anjalan Ilikee Lutaboogie Orkesteri, Hohdin Band ja Erikeepperi. Yhtyeen kokoonpanoihin kuului usein myös myöhemmin Popedassa vaikuttaneita henkilöitä, kuten Arwo Mikkonen, Ari Puukka, Ilpo Ainiala ja Kari Holm.

 Sooloura 
Popedan ohella Mustajärvi teki pitkän uran sooloartistina. Hänen ensimmäinen sooloalbuminsa Nyt! julkaistiin vuonna 1984. Sooloartistina Mustajärvi pääsi toteuttamaan itseään laaja-alaisemmin ja esitti myös sellaista musiikkia, joka ei sopinut Popedan tyyliin. Vuonna 2022 julkaistussa muistelmateoksessaan Mustajärvi totesi, että ilman Popedaa hänellä ei olisi ollut soolouraa ja ilman soolouraa Popeda olisi kokenut loppunsa jo aikoja sitten. Mustajärven mukaan hänen soolouransa etuna on ollut se, että hän on saanut sooloartistina laulaa myös syvällisemmistä aihealueista.

Sooloartistina Mustajärvi teki myös konserttisalikiertueita. Pate Mustajärven ensimmäinen konserttisalikiertue N.Y.T! – Paten parhaat livenä! alkoi 12. maaliskuuta ja päättyi 11. huhtikuuta 2010. Toukokuussa 2010 ilmestyi myös suomennettuja Johnny Cashin lauluja sisältävä albumi Musta.http://www.radionova.fi/page.php?page_id=1219&i=5721

Huhtikuussa 2013 Mustajärvi julkaisi albumin Patentoitu. Siltä julkaistiin singlenä kappaleet ”Patarouva ja ässähai”http://www.ratasmusic.fi/pate-mustajarven-uusi-single-patarouva-ja-assahai-enteilee-kevaalla-julkaistavaa-uutta-albumia  sekä ”Kauneuden valssi”.http://www.pate.fi/kauneuden-valssi-video-julkaistu-patentoitu-kaupoissa-tanaan/  Albumi Taivas on täynnä julkaistiin 27. maaliskuuta 2015.

Mustajärveltä ilmestyi maaliskuussa 2018 yhdestoista sooloalbumi nimeltään 2018. Julkaisun jälkeen hän lähti yhdeksän konserttia kattavalle kiertueelle.

Maaliskuussa 2019 Mustajärvi kiersi Suomea Teatterin Kummitus -kiertueen merkeissä kitaristi Ari ”Kankku” Kankaanpään kanssa. Kiertue sisälsi 15 teatteria ja 19 konserttia eri puolella Suomea. Ennen kiertuetta Mustajärvi julkaisi sanoittamansa ja Kankaanpään säveltämän singlen ”Maarit ja Antero”. Syksyllä 2019 ilmestyi kahdestoista albumi Teillä oli nimet, ja kerran te kuljitte täällä, joka sisältää lähinnä Mustajärven itsensä sanoittamia lauluja.

Mustajärvi allekirjoitti vuonna 2023 levytyssopimuksen Universal Musicin kanssa soololevyistään Popedan jälkeen. Ensimmäisenä julkaistiin 8. syyskuuta 2023 kappale ”Hei äijä”. Vuonna 2024 ilmestyi albumi Pelkkää Patee.

 Elokuvaroolit ja vierailut 

Mustajärvi esiintyi myös näyttelijänä, muun muassa Aki Kaurismäen elokuvassa Calamari Union (1985). Hän esiintyi myös Neljä Ruusua -yhtyeen musiikkivideolla ”Hunningolla” vuodelta 1999. Mustajärveä nähtiin 1980-luvulla silloin tällöin Juice Leskinen Grand Slam -yhtyeen keikoilla vierailevana solistina. Mustajärvi tunnettiin myös lempinimellä ”Ikurin turpiini”.

 Yksityiselämä 

Mustajärvi oli sotilasarvoltaan reservin vääpeli.http://plaza.fi/viihdeuutiset/vaapeli-pate-mustajarvi-diggailee-aseita  Hän avioitui kesäkuussa 2020 kirjailija Tina Finnin kanssa, joka otti miehensä sukunimen. Laulaja Jenni Mustajärvi on Pate Mustajärven tytär aiemmasta liitosta.

Mustajärvi tuomittiin heinäkuussa 2016 törkeästä rattijuopumuksesta 50 päivän ehdolliseen vankeusrangaistukseen, kahdeksan kuukauden ehdolliseen ajokieltoon ja 3 745 euron sakkoihin. Hän jäi kiinni kesäkuussa Kihniössä ja hänellä oli veressä 1,7 promillea alkoholia.

Tina Finn on tehnyt Mustajärven kanssa tästä Docendon julkaisemat kirjat Pate Ikurista (2016), Pate Mustajärvi — Matkani varrelta (2020), Tohtori Mustajärvi, otaksun : Pate Mustajärven sanoituksia (2022) ja Ratinaan se päättyi — 46 vuotta Popedaa (2023). Mustajärvi oli yhdessä puolisonsa Tina Finnin kanssa kirjoittamassa Testamentti-nimistä omaelämäkertakirjaa, jonka on määrä ilmestyä kesäkuussa 2026.

Mustajärvellä todettiin syöpä syksyllä 2025, ja kaikki sovitut keikat peruttiin.

Mustajärvi kuoli tapaninpäivänä 2025.

 Julkisuuskuva ja luonne 

Pate Mustajärvelle kehittyi Popedan myötä imago rokkikukkona ja ”äijärockin” esittäjänä. Hänen imagoonsa kuului keskeisesti myös isänmaallisuus ja runsas alkoholinkäyttö. Artistin julkisuuskuva oli osittain ristiriidassa hänen todellisen luonteensa kanssa. Iän myötä Mustajärvi ryhtyi kyseenalaistamaan imagoaan ja alkoi tuoda rohkeammin esiin omia yhteiskunnallisia mielipiteitään. 2010-luvulla Mustajärvi ilmoitti lopettavansa esimerkiksi Suomi-leijonariipuksen käytön, koska sitä oli yhdistetty toisinaan rasismiin. Hän otti avoimesti kantaa myös tasa-arvoisen avioliittolain puolesta, mikä herätti ihmetystä osassa Popedan ja Mustajärven kuuntelijoita.

Luonteeltaan Mustajärveä on luonnehdittu iloiseksi, reiluksi ja rehdiksi ihmiseksi. Mustajärven naapureiden ja yhteistyökumppaneiden mukaan hän pysyi aina myös vaatimattomana, eikä julkisuus ja menestys tehnyt hänestä ylpeää.

 Kunnianosoituksia 
Mustajärvelle myönnettiin elokuussa 2015 Iskelmä-Finlandia-palkinto.

Mustajärvi sai marraskuussa 2017 yhdessä Popeda-yhtyeen kanssa SuomiRock-elämäntyöpalkinnon Eläköön Suomirock! -gaalassa Tavastia-klubilla Helsingissä. Helmikuussa 2018 Mustajärvi vastaanotti Popedan puolesta yhtyeelle myönnetyn Erikois-Emman Emma-gaalassa.

 Diskografia 

 Sooloalbumit 














 Kirjat 




 Katso myös 
 Luettelo Pate Mustajärven kappaleista

 Lähteet 

 Kirjallisuutta 


 Aiheesta muualla 

 Pate Mustajärven viralliset sivut.
 Popedan sivut.



 Ylen Elävä arkisto: Miten minusta tuli minä, Pate Mustajärvi.
 Pate Mustajärven Ikuri: kulttuuriraittiesite ja raittivideo 

*
Luokka:Vuonna 1956 syntyneet
Luokka:Vuonna 2025 kuolleet